Jalan Negeri Kedah K272

Jalan Negeri Kedah K272 (Jalan Kelubi Luar) ialah jalan negeri biasa yang terletak di bahagian selatan Daerah Kubang Pasu, dalam negeri Kedah, Malaysia.   Ia diselenggarakan oleh Jabatan Kerja Raya (JKR) Daerah Kubang Pasu. K272 memiliki panjang keseluruhan iaitu, , yang bertindak menghubungkan Kampung Manggol di utara dengan Kampung Kelubi Luar di selatan.

 Gambaran keseluruhan 
Jalan Kelubi Luar (Jalan Negeri K272), bermula sebagai kilometer sifar di kawasan perindustrian Kampung Kelubi Luar dekat simpang tiga K273 (Jalan Jitra–Kelubi). Permulaan jajaran K272 terletak dalam Mukim Jitra, iaitu salah satu mukim dalam Daerah Kubang Pasu. K272 akan melintasi saliran dari saliran Charok Palong, lalu melalui kawasan perkampungan Kampung Kelubi Luar. Tidak jauh dari lintasan saliran itu, K272 akan bersimpang dengan jalan akses ke Perumahan Taman Pulasan. K272 diteruskan ke utara, sejajar dengan sungai Charok Palong, dan tamat di Kampung Manggol. Ia bersimpang dengan Jalan Negeri K271 (Jalan Kampung Kota Giam), secara simpang tiga. Penamat K272 di utara masih terletak di dalam kawasan Mukim Jitra.

Secara keseluruhannya, kesemua jajaran Jalan Negeri K272 yang diwartakan terletak dalam Mukim Jitra, salah satu mukim dalam Daerah Kubang Pasu. K272 juga merupakan jalan raya tunggal utara-selatan dengan dua lorong dari permulaan hingga pengakhiran hayat laluan dan diselia sepenuhnya oleh JKR Kubang Pasu, melalui Kerajaan Negeri Kedah. K272 dikenali sebagai Jalan Kelubi Luar/Kampung Malau dalam Sistem Maklumat Rekod-Rekod Jalan Raya Malaysia (MARRIS).

 Senarai persimpangan 
Kesemua bahagian laluan negeri ini terletak di Daerah Kubang Pasu, Kedah, Malaysia.

|-

 Rujukan

272
Kategori:Pengangkutan di Mukim Jitra